La teva Traducció Jurada Català/Castellà - Rus al millor preu.\nNecessites una Traducció Jurada de Rus?\nTraducció Oficial Jurada Català/Castellà - Rus. Plena validesa jurídica.\nPreus excel·lents en traducció de Català/Castellà a Rus.\nSom Traductors Oficials del Ministeri Realitzem Traduccions Jurades del Rus al Català/Castellà i del Català/Castellà al Rus, signades, segellades i amb plena validesa jurídica tant dins com fora d'Espanya.\nTraduïm i Jurem al Rus desenes de documents cada setmana: títols i diplomes, certificats, escriptures, comptes anuals...\nQuant costa una traducció Jurada Rus?\nQuant triga una traducció Jurada Rus?\nDemanar pressupost de Traducció Jurada Rus\nQuè és això de "Traducció Jurada Rus"?\nLes traduccions de Rus qualificades com a "Oficials", "Certificades" o "Jurades",\nTraducció Jurada Català/Castellà - Rus.\nLa Traducció Jurada Rus admet traducció directa o indirecta:\n- Traducció Jurada de Català/Castellà a Rus\n- Traducció Jurada del Rus al Català/Castellà\nLa normativa espanyola del MAE permet només Traduccions Jurades de Rus des de o cap a: Castellà, Català, Gallec i Eusquera.\nLa teva traducció Rus ha de ser Jurada?\nAixò obliga a fer una Traducció Jurada de qualsevol original redactat en Rus.\nÉs imprescindible realitzar una Traducció Jurada de qualsevol document oficial que hagis de presentar a un país i que estigui redactat en un idioma diferent al d'aquest país, com ara el Rus.\nPer exemple, tothom que vingui de Rússia a estudiar a Espanya, necessitarà una Traducció Jurada dels seus certificats d'estudis. En canvi, si ets d'aquí i vols anar a estudiar a Rússia , necessitaràs una Traducció Jurada a Rus dels teus títols acadèmics.\nQuant costa una traducció Jurada del Castellà/Català al Rus?\nEls preus d'una Traducció Jurada al Rus varien molt en funció dels originals.\nTraducció Jurada a Rus\nTraducció Jurada de Rus\nCom demanar una Jurada de Rus?\nAjuda per a Traduccions Jurades Rus\nLa Postil·la de l'Haia és el tràmit de legalització abreujat que s'utilitza per a tots els països signants del Conveni de l'Haia, que inclou a Espanya i altres països amb llengües diferents. Certifica que el signant del teu document és una autoritat legítima en el seu país. Es tracta d'un segell gran amb la bandera de la UE. La Postil·la també ha de ser traduïda.\nExemple de Jurada Rus i Postil·la de l'Haia\nSi ets de Rússia et vols casar a Espanya amb un noi o noia d'aquí, o obtenir la ciutadania i residència, hauràs de fer una Traducció Jurada del Rus al Castellà de la teva Partida de Naixement, Certificat d'Estat Civil, certificat d'Empadronament, Certificat d'Antecedents Penals, etc. Tots aquests documents públic emesos a Rússia hauran de portar la Postil·la de l'Haia abans de sol·licitar-ne la Traducció Jurada de Rus a Castellà.


EL MAR BATEGANT GRONXÀ L’EXCEL·LÈNCIA – Amics de ca l'Arenas\nEL MAR BATEGANT GRONXÀ L’EXCEL·LÈNCIA\n5 juliol 2018 Amics de Ca lArenas Events\nEl diumenge 1 de juliol, el Concert del Cor Ciutat de Mataró ha estat un regal, no podia ser d’altra manera: el record del Centenari del naixement de Jaume Arenas mereixia una vetllada d’alta qualitat artística i ben cert que ha estat així. En la presentació Marcel Olm recordà també el 20è aniversari de la defunció de Jordi Arenas.\nEl pati de Ca l’Arenas, estrenat el nou paviment, va aplegar una notable concurrència, la qual va saber apreciar l’oferta musical del Cor Ciutat de Mataró sota la direcció de Jordi Lluch i Arenas, amb unes veus riques i ajustades, fins aconseguir una interpretació sense escletxes ni disfuncions i sabent donar a cada peça el to adequat que requereix. La direcció de Jordi Lluch i Arenas, sempre tan acurada en el fraseig i la modulació de les veus, va saber donar el caliu necessari oferint unes peces amoroses d’entrada i amb el mar com a sentiment d’inspiració la part final del programa. Un retrat suggeridor de la tendre personalitat, emocional i romàntica, del gran dels germans Arenas, en Jaume. Cadascuna de les cançons va penetrar en la col·lectivitat de l’auditori, generant un clímax suggestiu compartit.\nLa primera part, la sensació de trobar-nos en aquell aire fi que desprèn el sentiment amorós va ser total. El sonet 18 de W. Sha kespeare (Shall I compare the…) aconseguí efectes gratificants, mantinguts amb el Madrigal de Cristòfol Taltabull. Quant a la part dedicada al mar -Jordi Lluch en va fer la introducció- s’obrí amb Dóna’m la mà de Salvat-Papasseit, on el mar i l’amor són compartits. Veles e vents d’Ausias March, La calma del Mataroní Nicolau Guanyabens, Canción de cuna… de Xavier Montsalvatge i Amor mariner de Pere Quart, entre altres, van completar la vetllada.\nEls insistents aplaudiment van obligar que el Cor Ciutat de Mataró interpretés una Havanera, molt celebrada.\nFotos de Joan Turà.


Disputa de senglars als contenidors de Vallvidrera | VÍDEO\nEls veïns denuncien que cada cop viuen més males experiències amb els animals: "Això és perillós"\nMontse Llorens Sala | dimarts, 28 de setembre del 2021, a les 16.39\nUn grup de senglars es disputen les restes de menjar que espigolen d’un contenidor de Vallvidrera. La imatge i el so d’aquesta escena criden l’atenció, tot i que és el pa de cada dia dels veïns. “El tema de conversa principal entre la gent de Vallvidrera comencen a ser les males experiències amb els senglars“, explica Joan Ferran, que viu al barri.\n“Al principi era curiós, però s’ha anat repetint al llarg de l’estiu, i passa als vespres, quan la gent està per allà caminant, amb els nens, els gossos… Pot baixar una moto per la carretera i que de cop se li creuin 15 o 20 senglars. I això és perillós“, conclou Ferran.\nEls veïns ja els tenen la mida presa. Expliquen que cada vespre els animals baixen a la plaça de Vallvidrera al voltant de les nou, després se’n van una estona i tornen a venir. Més enllà de l’anècdota, la presència de senglars suposa alguns inconvenients per als veïns, perquè treuen la brossa dels contenidors i les papereres i deixen els carrers plens de deixalles.\nLa població de senglars ha augmentat\nEls veïns de Vallvidrera expliquen que han notat un increment dels senglars des de la primavera i també que cada vegada tenen menys por i són més agressius per aconseguir menjar. El Consorci del Parc Natural de Collserola admet que la població de senglars a la serra de Collserola triplica la que seria ideal per al seu equilibri i per això les incidències han augmentat. Calculen que al parc hi ha actualment entre 1.200 i 1.500 senglars i per estar equilibrat n’hi hauria d’haver uns 400. L’Ajuntament de Barcelona, encarregat de controlar la població al municipi, ha anunciat que farà més captures.\nUna família de senglars menjant-se les escombraries de la plaça de Vallvidrera\nPer què veiem més senglars?\nEl contacte habitual entre senglars i visitants del parc ha fet que molts dels senglars hagin perdut la por a les persones. D’altra banda, la sequera d’aquest any ha contribuït que aquests mamífers trobin menys aliment al parc natural i baixin a buscar-lo als nuclis urbans. A més, cal tenir en compte que el confinament de l’any passat va fer que els caçadors fessin menys batudes que habitualment.\nI finalment una altra raó a tenir en compte és el creuament de senglars amb porcs vietnamites. Des de la primavera del 2017 s’han detectat porcs híbrids a Collserola, és a dir, cries que són una barreja entre senglars autòctons i porcs vietnamites abandonats a Collserola pels seus propietaris. En tractar-se d’una espècie domèstica, el porc vietnamita té més capacitat reproductora, i això ha fet que tinguin cadellades encara majors, de sis o set garrins.


LA CASA DAS HAUS,Real Estate Agency , RENT DE BUSINESS PREMISES A MAÇANET DE LA SELVA\nrent DE business premises A Maçanet de la Selva\nLA CASA DASHAUS és una empresa immobiliària especialitzada en la rent de business premises a Maçanet de la Selva amb més de 12 anys d'experiència.\nA LA CASA DASHAUS assegurem professionalitat, tracte personalitzat i claredat en tots els nostres serveis i concretament en la rent de business premises a Maçanet de la Selva.\nA LA CASA DASHAUS no només busquem rent de business premises a Maçanet de la Selva sinó que també ens preocupem de la restauració i conservació d'aquests business premises de Maçanet de la Selva.\nEns ocupem de la gestió de principi a fi, per tal que la rent de business premises a Maçanet de la Selva sigui el més còmode i segura per als nostres clients.\nParlem directament amb els nostres clients i, el més important, els escoltem, per entendre les seves necessitats en la rent de business premises a Maçanet de la Selva. Els facilitem tot tipus d'informació i assessorament:\nSi està interessat en la rent de business premises a Maçanet de la Selva, no dubti a contactar amb nosaltres. Ho pot fer trucant al 972 342 815.\nL'equip de la Casa - Das Haus Real Estate es posarà en contacte amb vostè en un plaç de 24/48 hores, per donar-li un servei de qualitat i confiança i ajudar-lo en tot el procés de rent de business premises a Maçanet de la Selva.


Va de teca: dietètica\nMostrando entradas con la etiqueta dietètica. Mostrar todas las entradas\n[#Recepta] Bucatini amb gambes a l'allet\nA casa ens agrada molt la pasta, ja sigui en sopa, amb salses, en canelons, i amb tanta varietat sempre intentem fer receptes diferents. Fa pocs dies us vaig presentar Trofie amb musclos i crema de safrà i avui us en porto una altra amb marisc, en aquest cas;\nBucatini amb gambes a l'allet\nEls bucatini són com un tipus d'espaguetis però amb forat al mig, són típics de Sicília i són curiosos de menjar ja que al mossegar-los trobes aquest buit que els fa peculiars.\nPublicat per Lídia a 11:23:00 No hay comentarios:\nTags: all i oli, cuina, dieta, dietètica, gambes, gastronomia, gastronomy, Italia, marisc, pasta, recepta, recipe, sal, vi, vi blanc\nAvui us presento una recepta llaminera i que agrada a tothom, una coca de xocolata. La recepta és com la típica coca, en aquest cas sense iogurt, però afegint xocolata per fer-la més llaminera, tot i que a mi aquesta mateixa amb ratlladura de llimona m'encanta!\nPublicat per Lídia a 8:06:00 No hay comentarios:\nTags: coca, cuina, dietètica, farina, gastronomia, gastronomy, llet, llevadura, llevat, ous, recepta, recipe, sucre, xocolata\n[#Recepta] Trofie amb musclos i crema de safrà\nA casa ens agrada molt la pasta i, tot i que en mengem una vegada per setmana com màxim, ens agrada anar variant tant el tipus com la salsa amb la que la combinem.\nEn aquest cas tenia uns musclos al natural, ja cuits i els vaig emprar combinats amb una crema de safrà, que combina molt bé amb el peix i el marisc.\nCom a pasta vaig fer servir Trofie, una pasta de blat dur originària de Liguria, província de Gènova, una pasta curta, allargada, fina i rissada que es retorça sobre sí mateixa per tal de generar textura i espais on recollir la salsa.\nJa sabeu que la pasta s'ha de triar una mica en funció de la salsa, si té més suc o menys perquè aquest ens quedi a la pasta i no al fons del plat.\nAmb un pim pam vaig tenir la recepta feta i va quedar bonissima, anem a veure-la!\nTrofie amb musclos i crema de safrà\n250 gr. de pasta Trofie\n8 brins de safrà\nEn primer lloc posem una generosa quantitat d'aigua a bullir per coure la pasta.\nQuan arrenqui el bull i evoquem la pasta i la sal.\nParal·lelament agafem una paella i afegim la crema de llet, quan comenci a bullir afegim el safrà i anem remenant fins que torni a bullir i veiem que la crema de llet agafa un color més groguenc del safrà.\nUna vegada tenim la pasta bullida, la colem i la incorporem a la paella on tenim la crema de safrà, afegim una mica del suc de la cocció dels musclos i servim.\nÉs un plat de pasta ben senzill però sofisticat i bo a la vegada. La idea és fer-lo amb musclos amb el toc de safrà, però si hi voleu afegir unes gambes tampoc hi quedarien malament.\nEs tracta d'un plat ben complert on obtenim hidrats de carboni de llarga durada, és a dir que ens proporcionaran energia per a vàries hores. Al cuinar-ho amb la crema de llet incorporem greixos i amb els musclos proteïna, per tant només ens hi faltaria la fibra que afegint una bona amanida ja ho tindriem solucionat.\nAquest plat combinaria amb una copeta de vi blanc jove.\nTags: cuina, dieta, dietètica, gastronomia, gastronomy, llet, marisc, pasta, recepta, recipe, safrà, sal, vi, vi blanc\n[#Recepta] Noodles amb verdures i gambes\nDes del viatge de noces que vam fer a Tailàndia, ara ja fa 10 anys, on vam descobrir els noodles que a casa sempre en tenim i n'acostumem a fer. Ens agraden molt i són molt versàtils, es poden barrejar amb qualsevol verdura que tinguis, i s'hi pot afegir carn o peix o fruits secs.\nEn aquesta ocasió te'ls presento amb gambes, que és com més m'agraden!\nPublicat per Lídia a 9:00:00 No hay comentarios:\nTags: ceba, cuina, dieta, dietètica, gastronomia, gastronomy, pasta, pastanaga, pebre, pebrot, recepta, recipe, sal, verdura\nJa hem passat les festes de Nadal i ara ja toca tornar a la normalitat i menjar més verdura, llegums, cereals i fruita.\nLa recepta d'avui és a base de llegums, les quals n'hauríem de menjar dues vegades per setmana ja que són molt saludables i espinacs, una verdura també molt sana. He fet una elaboració fàcil però amb uns petits trucs que fan que quedi boníssima, voleu descobrir-los?\nTags: cigrons, cuina, dietètica, gastronomia, gastronomy, llegum, nutrició, pebre, pebre vermell, recepta, recipe, sal, tomàquet, verdura\nL'avellana és el fruit de l'avellaner, un arbre originari de la Xina però que avui dia es cultiva a Catalunya. Així doncs és un fruit sec de proximitat que ens aporta moltes propietats beneficioses, les voleu conèixer?\nÉs molt nutritiva, una porció d'avellanes d'uns 20 gr, entre 15 i 20 avellanes, ens aporten unes 130 kilocalories\nSón riques en greixos saludables, que són aquells que ens ajuden a reduir el colesterol i a protegir la salut cardiovascular\nPublicat per Lídia a 7:40:00 No hay comentarios:\nTags: cuina, dieta, dietètica, fruita, gastronomia, gastronomy, nutrició\n[#Recepta] Orxata casolana\nL'estiu ja s'ha acabat i portem tots aquests mesos de calor que diem de fer orxata, però fins ara que apurem els últims dies de calor no ens hem decidit!\nUs agrada la orxata? Voleu saber-ne una mica més?\nDiu la llegenda que el rei Jaume I, arribant a la ciutat de València va demanar calmar la set. Una noia valenciana en agraïment va oferir una beguda refrescant feta amb xufles i aigua. El rei en provar aquella beguda exclamà "Açò no és llet, açò és OR, XATA!".\nPublicat per Lídia a 8:07:00 No hay comentarios:\nTags: aigua, artesà, artesana, cuina, dieta, dietètica, gastronomia, gastronomy, nutrició, orxata, recepta, recipe, sucre, valencia\nContinuem amb receptes fredes ja que d'aquí poc les haurem d'anar abandonant ;)\nAvui us porto una amanida diferent però molt bona, d'aquelles que dius tenen bona pinta i quan les fas dius, ostres doncs està boníssima!\nTags: cols, cuina, dieta, dietètica, gastronomia, gastronomy, maionesa, pastanaga, recepta, recipe, sal, verdura\nDes del nostre viatge a Tailàndia que ens vam fer fans dels noodles, abans no els havíem tastat mai, doncs no eren tan habituals com ara.\nAvui us en faig un amb albergínia, que està en plena temporada!\nTags: arròs, cacauets, carn, cuina, dieta, dietètica, gastronomia, gastronomy, nutrició, pasta, pastanaga, pebre, pebrot, peix, recepta, recipe, sal, verdura\nRecordeu que a l'anterior post, on parlava del gelat de iogurt però que Llagurt tenia una última incorporació molt interessant?\nDoncs es tracta del gelat d'açaí, que nutricionalment parlant ens aporta moltes propietats!\nTags: açaí, artesà, artesana, cacauets, dieta, dietètica, fruita, gastronomia, gastronomy, gelat, gelats, Girona, llagurt, nutrició, xocolata\nA l'estiu a tots ens agrada fer un gelat, però a vegades pensem que no és massa saludable, doncs que me'n dieu del gelat de iogurt?\nA Llagurt, una empresa de dues emprenedores gironines especialitzada en l'elaboració i venda de llagurts gelats artesans i llagurt natural trobarem precisament un producte alternatiu al gelat tradicional caracteritzat pel seu contingut baix en greixos i pel seu bon gust.\nTags: artesà, artesana, dieta, dietètica, Figueres, fruita, gastronomia, gastronomy, gelat, gelats, Girona, iogurt, llagurt, nutrició, xocolata\nCom que ja estem a la recta final d'estiu, continuem amb receptes fredes, que després ja no ens vindran de gust.\nTambé aprofitem els últims tomàquets bons que tenim, carnosos i dolços, que són una delícia!\nAmanida de tomàquet amb sardina fumada\n4 tomàquets de Montserrat\n4 filets de sardina fumada en oli\nRentem els tomàquets ben nets, els tallem a rodelles i els disposem al plat.\nAfegim la llauna de tonyina, els filets de sardina i les olives.\nAmanim l'amanida amb sal, pebre, un bon raig d'oli i un toc de vinagre de Mòdena.\nLa sardina fumada en oli d'oliva us la recomano totalment ja que és bonissima de gust i ens aporta greixos bons, i a més, es pot fer servir amb moltes receptes.\nÉs una amanida molt fresca i gustosa ja que la sardina li confereix un gust potent. Això sí, pel meu gust, m'agrada molt més la sardina fumada que fresca.\nEn aquesta recepta podeu ometre la tonyina, ja que ja té prou sabor amb la sardina sola.\nUn plat perfecte per a l'estiu i únic ja que tenim en un sol plat tots els nutrients que necessitem, verdura, proteïna i greixos, faltaria algun hidrat de carboni que podria ser una llesca de pa i ja ho tindríem :)\nPublicat per Lídia a 19:51:00 No hay comentarios:\nTags: amanida, cuina, dieta, dietètica, gastronomia, gastronomy, olives, pebre, peix, recepta, recipe, sal, tomàquet, verdura, vinagre\nAra que encara fa calor aprofitem per fer els últims plats d'estiu, plats refrescants i lleugers que venen molt de gust quan les temperatures són altes.\nAvui us porto una recepta molt fàcil de fer i que queda molt bona!\nPublicat per Lídia a 8:08:00 No hay comentarios:\nTags: cogombre, crema, cuina, dieta, dietètica, gastronomia, gastronomy, iogurt, pebre, recepta, recipe, sal, verdura\nAvui fem una recepta estiuenca, bona per passar la calor, la set i la gana :)\nCarpaccio de meló amb encenalls de pernil\nPublicat per Lídia a 7:54:00 No hay comentarios:\nTags: cava, cuina, dieta, dietètica, fruita, gastronomia, gastronomy, pebre, pernil, porc, recepta, recipe, sal


NATACIÓ JOAN PELEGRÍ : Fem pinya!!!\nDoncs sí, hem aconseguit l'àlbum de fotos més extens de tots els que teníem al club, ni més ni menys que 155 fotografies del Campionat de Catalunya de rutines combinades de Badia del Vallès. Però el millor, és que les fotografies pertanyen a 7 fotògrafs diferents que ens les han fet arribar (els autors apareixen al peu de cada foto) el que ens fa veure, la importància de "fer pinya" quan arriben les competicions.\nTambé cal fer pinya al vestidor, en aquell moment de nervis quan cal posar-se el banyador, acabar d'arreglar la gelatina del cap i el casquet i maquillar totes les components dels equips "iguals".\nI també cal fer pinya al voltant de les nedadores que competeixen altres nedadores que no ho fan, com les 4 juniors (Mireia, Maria, Clàudia i Cristina) que van venir a la competició i van ajudar i animar a les seves companyes infantils i alevins.\nI també cal fer pinya a la grada, penjant pancartes, gravant en vídeo i sobretot, sobretot, fent molt i molt soroll per a que quan les nedadores estan competint sentin que no estan soles, que a fora ténen tot el suport de la seva claca per a ser les millors.\nAixí doncs, des d'aquí i des d'ara mateix, us convidem a les grans cites que tindrà la sincro del club al mes de juny!!!


Gràcies per acompanyar-nos al nostre primer aniversari – Torre de les Aigües del Besòs\nGràcies per acompanyar-nos al nostre primer aniversari\nOrestes Sanchez 29 març 2015\nDiumenge passat, dia de l’aigua, a la Torre de les Aigües del Besòs hem celebrat el primer aniversari des que vam reobrir al públic. Amb aquest motiu vam organitzar un món d’activitats per a totes les edats a la Plaça Ramon Calsina.\nVolem agrair a tots els que ens heu acompanyat, a l’AVV Diagonal Mar, a Aigües de Barcelona i a Alcampo que ens van donar molt suport i sobretot als voluntaris de l’Arxiu Històric del Poblenou que ho-han fet possible!\nFinalment vam tenir molta sort i no ens va ploure, doncs va haver-hi bastant gent a les activitats!\nUs deixem una mostra fotogràfica de les activitats:\nPlantada dels Gegants de Poblenou\nEspectacle de dansa “Como piés en el agua” amb Triana Doce i Eva Yufra.\nVisites guiades a la Torre, vistes des de la Terrassa.\nRepresentació de l’entremès de la Torre de les Aigües\nJocs infantils a la plaça, amb l’actuació del duet Btwice al fons.\nFocs artificials i soroll.\nA més, disposem de un parell de videos dels actes:\nEncara estem ajuntant les fotos, quan les tinguem quedaran disponibles al web de l’arxiu multimedia de l’AHPN.\nFinalitzada la festa, ja sabeu que seguim oberts al públic dissabtes i diumenges al matí (visites comentades a les 11:15 i 12:30), i disponibles al nostre web per altres visites concertades. Ja estem preparant noves activitats per Sant Jordi i per les festes de Maig.\nSant Jordi, i cicle de l’aigua a la Torre


Justícia i Pau - El Sahara, Perejil i Palestina\nJordi Calvo, tècnic del Centre Delàs, de Justícia i Pau / 11/11/2010\nEn relació al conflicte del Sàhara Occidental, el Govern espanyol mira, un cop més, cap a un altre costat. La UE no fa res, l'ONU proposa una reunió que probablement no és res més que de cara a la galeria. No hi ha ningú a qui l'escandalitzi els més de 10 morts i centenars de ferits i desapareguts resultat de l'atac al campament sahrauí de l’Aiun, punta de l'iceberg d'un conflicte que no ha estat seriosament abordat en els seus 35 anys d'història.\nEl Marroc està mostrant el que és, una democràcia de mentida que anteposa la seva ambició al respecte dels drets humans, que utilitza la violència enfront d'una acció pacífica de milers de sahrauís que busquen una solució al conflicte entre ambdues parts, que ha de ser també responsabilitat d'Espanya. Curiosament, el Marroc va guanyar aquest territori mitjançant una aparentment acció no violenta i una política de fets consumats, que va deixar els sahrauís sense la possibilitat de triar el seu futur tal com ho van fer tantes altres colònies del continent africà.\nÉs cert que la realpolitik pesa, desgraciadament, més que el que el sentit comú dicta que s'ha de fer, ja que Espanya no vol posar en joc a Ceuta i Melilla, la gran quota pesquera a la qual té accés, el (des)control de l'arribada de pasteres i l'estabilitat de centenars de milers de marroquins que viuen en territori espanyol, a qui no crec que hàgim de fer responsables del que facin les autoritats del seu país d'origen i alguns dels seus compatriotes.\nPerò no és suficient raó perquè es mantingui una exagerada condescendència del Govern davant una ocupació molt similar a la de Palestina per part dels israelians. Perquè existeix al Sàhara una política d'expansió d'assentaments marroquins, perquè s'ha aixecat un mur de separació en territori sahrauí, perquè les Nacions Unides dóna la raó al poble oprimit, però no fa res perquè es compleixin les seves resolucions…\nNo val mirar cap a un altre costat i dir que la responsabilitat és de NNUU o de la UE o de França, que és a qui semblen fer més cas les autoritats marroquines. El Sàhara no és la illa Perejíl, ni falta que fa. El sahrauí és un poble oprimit que va canviar de botxí després de la Marxa Verda. La expotència colonial espanyola té l'obligació de prendre cartes en l'assumpte i de prioritzar la consecució d'un acord que faci justícia amb els centenars de milers de sahrauís que viuen, o bé com a refugiats, o bé com a estrangers en el seu propi país. Més encara si és l'aclaparant majoria de la societat espanyola qui ho demana.


El Ple Municipal aprova els Honors i Distincions de la Ciutat de València 2021 – RiberaTV\nL’Ajuntament reconeix Juan Gil Albors, Ricard Camarena, Vicente Enguídanos, Francis Montesinos, Cristina Durán i Josefa Carrión, així com a la Fundació Mira’m i a la plantilla municipal\nEl Ple de l’Ajuntament ha ratificat este matí els noms de les personalitats, entitats i agrupacions que rebran el reconeixement del municipi de València el pròxim mes d’octubre, en el marc de la celebració del Dia de la Comunitat Valenciana, 9 d’Octubre. La Corporació ha aprovat per unanimitat els Honors i Distincions de la Ciutat 2021 (Medalles d’Or de la Ciutat, Fills i Filles Predilectes, i Fills i Filles Adoptius) amb el suport de tots els membres del Plenari.\nLa regidora de Cultura, Glòria Tello, ha realitzat un repàs per les biografies de les persones i entitats proposades per a rebre l’homenatge de la ciutat, tal com és preceptiu. Tello ha presentat les propostes per les quals València nomenarà fills predilectes de la ciutat, per decisió del Ple, a les següents personalitats: Vicente Enguídanos Grancha, artesà seder de la ciutat, l’últim velluter, hereu d’un ofici tradicional que, en el seu cas, es remunta a quatre generacions arrere; la il·lustradora i artista plàstica Cristina Durán Costell, que va ser presidenta de l’Associació Professional d’Il·lustradors de València (APIV), i guanyadora en 2019 del Premi Nacional del Còmic, per la seua obra ‘El dia 3’; i Josefa Carrión Rodrigo, “Carri”, referent fa més de mig segle del bàsquet femení, esport en el qual ha sigut pionera des dels anys cinquanta.\nSeran reconeguts com a fills adoptius el dissenyador valencià Francis Montesinos, nascut en la localitat de Llíria, amb una trajectòria professional en el món de la moda jalonada de premis i reconeixements, estretament lligada a la ciutat de València; i el reconegut cuiner valencià Ricard Camarena, nascut a Barx, que al seu Premi Nacional de Gastronomia suma nombrosos reconeixements internacionals, com tres Estreles Michelin i tres Sols Repsol. A més l’Ajuntament reconeix, a títol pòstum, la labor professional del dramaturg, gestor cultural i periodista natural d’Alcoi Juan Gil Albors, que va faltar en febrer de l’any passat. Gil Albors va ser, segons l’Acadèmia de les Arts Escèniques d’Espanya, de la qual va ser membre, “el més important dramaturg valencià del seu temps i un autor fonamental de transició en el teatre valencià dels anys 60 i 70, que va saber allunyar el teatre valencià del seu contingut més localista per a situar-lo en una esfera molt més universal”.\nFinalment, la Corporació entregarà la Medalla d’Or de la Ciutat a l’entitat Mira’m Fundació, que treballa per a millorar la qualitat de vida de les persones amb TEA (Trastorn d’Espectre Autista) i la de les seues famílies, i que actualment dona servici a més de 215 famílies de València i de Gandia. I també s’ha volgut reconéixer amb una Medalla d’Or de la Ciutat la labor de la plantilla de treballadores i treballadors de l’Ajuntament de València per “per la seua acció sense descans durant tot l’estat d’Alarma a causa de la pandèmia de coronavirus, que ha permés que l’Ajuntament haja oferit una resposta de fortalesa i eficiència davant la situació d’emergència social”.\nSuport unànime a la suspensió de taxes municipals\nPel que fa als temes d’hisenda, el Ple ha aprovat per unanimitat la modificació de les Ordenances fiscals que regulen les taxes per Ocupació de terrenys d’ús públic per taules i cadires, Instal·lació de quioscos en la via pública, Mercats extraordinaris, rastres i venda no sedentària, i Ús privatiu o aprofitament especial d’instal·lacions, edificis municipals i espais públics. Les modificacions impliquen la suspensió del cobrament de les taxes durant el segon semestre de l’any per a beneficiar les empreses i sectors més afectats per la crisi sanitària. Esta mesura suposa que el Consistori ha adaptat tota la seua tributació a les necessitats i exigències derivades de la pandèmia de covid19, la qual cosa implica que les arques municipals deixaran d’ingressar 2,7 milions d’euros en l’exercici en curs, que repercutiran en la recuperació del sector productiu i les empreses valencianes.\nTambé s’ha aprovat en esta sessió la cinquena modificació de crèdits extraordinaris i suplements de crèdit de Pressupost, encara que en este cas amb el suport únic dels grups del Govern Municipal. Tant PP com Vox han votat en contra i Ciutadans s’hi ha abstingut. La mesura preveu dedicar 1,9 milions i 900.000 d’euros respectivament per a reequilibrar els comptes de les empreses concessionàries de les instal·lacions esportives municipals i del Bioparc pel temps en què van haver de estar tancades per la pandèmia. La disparitat del vot s’explica per la diferent interpretació que realitza el govern municipal i els grups d’oposició sobre l’ús dels romanents líquids de tresoreria, i la seua adequació a l’anomenada Llei Montoro o a la suspensió de les regles fiscals decretada pel Govern de l’Estat en el marc excepcional del covid19.\nDurant el primer tram de la sessió plenària s’ha aprovat també el cofinançament del projecte de Pla de rehabilitació d’habitatges en lloguer del barri del Cabanyal, que afecta les vivendes situades al carrer Sant Pere 25 i plaça Mare de Déu de la Vallivana 6. Tots els grups de l’Oposició s’han abstingut en les votacions dels dos punts. Així mateix, s’ha donat compte a la Corporació de l’acord de la Comissió Territorial d’Urbanisme de 21 de març de 2021, pel qual es va aprovar definitivament el Pla Especial i Pla de Mobilitat de la Zona Sud 1 del Port de València Natzaret-Est.\nNova programació 2021-24 del Pla d’Igualtat\nLa Corporació ha prestat també suport quasi unànime (31 dels 33 regidors del Ple) al Pla Marc d’Igualtat entre dones i homes 2021-2024. Els grups Compromís, PSPV-PSOE, PP i Ciutadans han votat a favor de la nova programació d’este Pla, que recull nombroses accions concretes i detallades des de la perspectiva de la transversalitat. El nou pla recull els principis i plantejaments de l’anterior, que ha conclòs amb un percentatge d’execució del 90% i ha permés que més de 118.000 persones entre dones i homes s’hagen beneficiat de les activitats, propostes, accions i campanyes incloses.\nFinalment, el Ple ha acordat per unanimitat instar a la Generalitat a declarar les festes de Campanar Festes d’Interés Turístic Provincial. Així mateix, i també per la pràctica majoria de la Corporació (grups de Govern junt amb PP i Ciutadans) el nomenament d’Asunción Pérez Calot com a Defensora de les Persones Majors de la ciutat de València. La proposta, que ja va tindre el suport unànime del Consell Municipal de Persones Majors, suposa que, per primera vegada, una dona exercirà este càrrec consultiu i de mediació. Asunción Pérez Calot, metgessa de professió ja jubilada, va exercir com a funcionària de carrera a l’Ajuntament de València entre 1988 i 2013. En el moment de jubilar-se exercia com a cap de la Secció Municipal de Promoció de la Salut d’Adolescents i Persones Majors.\nEl Ple Municipal aprova els Honors i Distincions de la Ciutat de València 2021 added by Ribera Televisió on 23 juny, 2021


Experto en Coaching Deportivo - Anna Flores\nExperto en Coaching DeportivoAnna Flores2018-02-11T18:40:36+01:00\nPrograma de NLP Coaching Deportivo\nEl meu objectiu és millorar els resultats dels meus clients aportant solucions als problemes propis de la realitat empresarial actual. La meva oferta de serveis de Coaching per a Empreses se centra a fer intervencions estratègiques basades, sobretot, en el desenvolupament de l'individu a través de l' Coaching i la Formació.\nEls meus àrees d'especialització són totes les relacionades amb la comunicació: vendes, recursos humans, lideratge, atenció a client ... aportant no només coneixements sinó el desenvolupament de les habilitats necessàries per portar els professionals i, per tant, a les empreses a desenvolupar el seu màxim potencial. Després de diagnosticar i avaluar les necessitats concretes de cada situació proposo una solució òptima dissenyada a mida.\nEl programa Experto en Coaching Deportivo está basado en el NLPCoaching, es decir, Coaching con PNL, por lo que los asistentes aprenden a fusionar les eines de Coaching amb les de PNL para acompañar a deportistas y equipos de manera profesional. Con este uso complementario de ambas disciplinas el cliente llega antes a su objetivo y la mejora es más profunda y duradera. Con el Coaching exploramos la realidad del cliente, quien amplia la conciencia, pero muchas veces el cliente detecta el freno y se siente incapaz de superarlo: ahí es donde la PNL entra en acción para desactivar los «programes automàtics» i proporcionar noves opcions de comportament, noves creences, noves capacitats ...\nMés de 20 anys d'experiència en la direcció i gestió d'equips en àrees comercials. Milers d'hores d'acompanyament a professionals i equips amb eines de Coaching i PNL.\nEls meus processos de Coaching duren un màxim de 6 sessions en un 93% dels casos. Les meves formacions i/o conferències estan avaluades pels assistents amb una mitjana de 9,6 sobre 10.\nEl Coaching Executiu és una modalitat de Coaching per a Empreses que obté resultats extraordinaris en un breu període de temps perquè el client es compromet amb el pla d'acció que ell mateix dissenya. El procés de Coaching afavoreix una nova visió de la situació i àmplia la consciència sobre les debilitats i fortaleses, d'aquesta manera aflora tot el potencial de el client, qui sent un total control sobre el canvi.\nEn el moment actual, en què l'optimització dels recursos és una de les claus de l'èxit, el Coaching d'Equips és fonamental en el Coaching per a Empreses per crear un clima de treball que afavoreixi la comunicació i la motivació necessàries per assolir els objectius. Amb un procés de Coaching d'Equips s'assoleixen resultats que superen la suma de totes les individualitats.\nLes meves formacions dissenyades a mida de l'empresa, a l'igual que el Coaching per a Empreses, són eminentment pràctiques; de fet, més que formacions, a mi m'agrada anomenar-entrenaments. Els assistents integren els coneixements mitjançant exercicis i dinàmiques de grup i poden aplicar les habilitats adquirides immediatament després de la formació.\nLes més demandades\nDisseny meus formacions a mida de les necessitats dels meus clients amb utilització d'eines de Coaching i Programació Neuro Lingüística\nEls meus intervencions van dirigides a empreses i professionals que vulguin aconseguir l'èxit basant-se en la millora contínua, que vulguin no només adquirir nous coneixements sinó també aprendre noves competències, desenvolupant a l'màxim el seu potencial. Per això les defineixo com entrenaments.


EM VINC A REFERIR: Meme eròtic- Fantasies blogaires II\nPublicado por Oriol en 07:32\nMolt i molt bona! Però una cosa no em queda clara encara... la fantasia quina és exactament?\nMolt bé molt bé! ets un campió amb molt bon cor (quina nota final més bonica! jejeje)\nAra bé la final de que era...de la intertoto?\nCom són d'acollidors els lavabos de l'estadi Lluís Companys, m'estranya que no hi hagi més periquisme.\nOoooooohhhhhhhhhh. Molt bé, molt bé!!!!!!! sense paraules!!!\ncom en puji no tinc del tot clar que és més fantasiós .... i que és per a tú més morbós si l'Ej-pañol a la final o el momentazo amb la txell.\nOé oé oé oeeeee, oeeeee, oeeeeeeee\nen el fons ets sincer , ja que no has no intentat que l´espanyol guanyes la final, l´espanyol a la final per perdre-la com amb el leverkusen jejeje\nAra si que ens has deixat amb la boca badada. Em trec el capell davant vos.\nMolt bó Oriol,\nMooooooooooooooolt sensual....i als lavabos..... com mola!!\nPuji, la fantasia és trobar entrepans de frankfurt a l'Estadi,.\nClint, si la nota final et vens a referir a la que està en vermell, només cal recordar de que treballa en D, jejeje, cal estar a bones..\nmotoret, tens raó ,no entenc com no hi ha més periquisme, potser per la premsa del règim?\ncandela, sense paraules, directament a l'acció.\nedu, morbós, morbós era l'abraçada del puji amb la Sra. Garcilaso, allò si que era morbós.\ncrue, el proper el faig amb fuet i vestit d'sky :-D\nmikel, o com amb el Milan al 94.\ncosespetites, no et pots imaginar la d'opcions sèries que has estat a punt de venir també al futbol a veure la semifinal amb el puji, la txell i un menda. jejeje.\nJoana, i diumenge hi ha futbol al camp del Palamós, potser hauré d'escriure un altre. Venint d'una persona com tu m'afalaga moltíssim.\nVaja, veig que m'he salvat pels pèls. Dèus haver intuït que no m'agrada el futbol, he he... encara que així no m'hagués sabut tant de greu perde'm tot el partit.\nQllons!!!! M'he fotut nerviosa i tot!!!!\nLa Txell pot estar contenta! Perdre't un partit sencer de l'Espanyol per ella! Evidentment, és intel.ligent la noia, el joc seria molt més interessant als lavabos!\nSort que no et veies amb cor al principi que si t'ho arribes a agafar amb empenta ...\nEi Ori , ben vist lo de Milan...per cert , jo hi vaig ser i abans de que diguis que soc gafe , tambe vaig ser a Wembley ;-P\nOriol, Et contesto a la teva pregunta sobre el meu noviete: ES DEL REAL MADRID!!!!\nA veure, a veure, una mica de calma....gent.... Això és com quan la típica/c solterona/solter de la colla porta un noviet/a, heu de fer un esforç per acceptar-lo tal com és!!!!!!!!! No vull males cares!!! L'hem de integrar al grup encara que sigui virtualment.\nHe de buscar un nom per ell per dir-li d'alguna manera al bloc, millor no us demano suggerències...\nPer favor, Candela, l'has de reconvertir JA!!!\nQuè passa sortiràs de l'infermeria o que?\nLa Txell t'ha deixat per l'arrastre!\nper mi que després de lo de "pi pi pi l'espanyol a la final" li ha agafat un infart només d'imaginar-s'ho i el tenim a la UCI.


Cursos Intensius d’hivern del Conservatori Superior de Dansa de l’Institut del Teatre\nEl Conservatori Superior de Dansa ofereix diversos intensius d'hivern de reconeguts coreògrafs i ballarins professionals entre el 25 de novembre i l'11 de desembre.\nAixí, es podrà aprofundir en diverses tècniques com són "Improvisació de contacte" amb Sebastián García Ferro o eines per a la creació amb Guy Nader i Maria Campos i gaudir de les classes magistrals de Julyen Hamilton o Olga Cobos.\nAquests són els cursos que s'ofereixen:\n"IMPROVISACIÓ DE CONTACTE" de Sebastián García Ferro\n25, 26 i 27 de NOVEMBRE 2016 de 12h. A 15h. AULA P4.S5\nEl Contact Improvisation és una forma de dansa amb moltes capes diferents de desenvolupament que ens permeten adquirir coneixement de com moure'ns amb la gravetat, el pes, l'escolta i la força centrifuga / centripeta. El CI de totes maneres sol tenir la tendència a succeir en duos que poden arribar a travar-se en un punt de l'espai. És notable com de diferent és l'experiència si els ballarins estan disposats a viatjar: el flow d'inspiració pot trobar fàcilment un camí entre els cossos, a més d'expandir la improvisació estenent les connexions que apareixen gairebé sense esforç entre tot el grup. Viatjar per aquesta tècnica ofereix també desafiaments a nivell tècnic, especialment quan ens comprometem a compartir el pes a través de tots els nivells i l'espai fent que aquest viatge es torni emocionant. Compartirem els principis bàsics del CI com introducció a aquesta vibrant forma i diferents estructures d'improvisació grupal on integrar els diferents coneixements que anirem aprenent en aquest intensiu.\nSebastián García Ferro és coreògraf, ballarí, perfomer i compositor argentí / espanyol resident a Barcelona. Dirigeix la seva Companyia de Dansa des de 2000 amb la qual ha creat 19 peces entre elles "Només Sol" (2000), "Petjades" (2003), "Back" (2007), "Travellers" (2009), "Col·lapsar" (2011 ), "Impasse # 2" (2013), s'ha format a l'Argentina, USA i Europa i ha estat guardonat amb premis com 1er premi a millor coreografia al Certamen 12maspalomas de 2007 entre d'altres. Durant els últims anys ha rebut diversos encàrrecs per a peces de gran format com la Companyia Nacional de Dansa Contemporània de l'Argentina amb la peça Versus 0.2, l'Orquestra Simfònica de Barcelona amb la peça Orquestrat, el Ballet de l'Òpera de Rieka amb "Air From There" i projectes de Dansa Social com el Projecte Totdansa 2011/2012 i TOTDANSEN 2013 amb 650 ballarins adolescents en escena. En 2016 estrena la seva obra de gran format +45 co produïda pel Mercat de les Flors, Festival Grec i Festival Sismògraf entre d'altres. És el director artístic del Barcelona International Dance Exchange, Coreògraf Associat del Centre de Creació La Caldera / les Corts, Artista Col·laborador de l'Auditori de Barcelona, Compositor Resident de la Fundació Phonos de la Universitat Pompeu Fabra i Secretari de la Apdc.\n"PARTNERING HERRAMIENTAS DE CRECIÓN" de GN MC Guy Nader i Maria Campos\n5, 6 i 8 de DESEMBRE 2016 de 12h. A 15h. AULA P0.D4\nAquest taller ens acosta al vocabulari del treball físic desenvolupat per GN | MC en els processos de creació. Tasques i punts de partida per iniciar un món d'imaginació on es tracta el cos des de diferents punts de vista. Buscar mecanismes del cos en moviment, observar el moviment per tal de multiplicar els camins i aproximacions a la comprensió del moviment i el cos. Dins de tots aquests elements, ampliem les nostres pròpies eines per improvisar i crear material, així com altres generadors de moviment. Aquest taller es basa en el treball de "partenariat" i contacte. Proposarem diferents maneres de treballar a partir del contacte, donar pes, trobar eix comú, contrapès, equilibris, moure junts en l'espai usant un a l'altre, estudiar com carregar / rebre el pes de l'altre (portés). Treballarem la capacitat de confiança en el company i de risc. Es crearan i compondran seqüències basades en els principis del treball de "partenariat" a través de tasques físiques concretes.\nGuy Nader (Beirut) estudia art dramàtic a l'Institut Nacional de Belles Arts de la Universitat Libanesa a Beirut. Obté la beca DanceWEB Europe a 2012 i rep el primer premi al Festival Internacional Masdanza 2010 pel seu sol Where The Things Hide. És artista associat a La Caldera, Barcelona.\nMaria Campos (Barcelona) estudia a SEAD, Àustria ia Holanda es gradua a l'Escola Superior de les Arts d'Amsterdam (MTD) en 2003. Ha treballat amb Meekers, Protein Dance, Sol Picó i Àngels Margarit / Cia. Mudances, entre d'altres.\nJULYEN HAMILTON "dancer / choreographer / poet / teacher / musician"\n8, 9, 10 i 11 de DESEMBRE 2016 de 16:30h. a 19:30h\nEl seu treball és majoritàriament d'improvisats, composa obres de dansa a l'instant, així com els textos que sovint l'acompanyen. El seu treball amb el text és únic. Fusiona de manera natural la seva pràctica de l'escriptura amb les seves refinades habilitats en el ball. En la seva companyia Allen's Line dirigeix ballarins i dissenyadors d'il·luminació per fer i dur a terme el treball a través d'aquesta mateixa immediatesa. Des dels anys 80 s'ha presentat constantment en estreta col·laboració amb molts dels músics més alta qualitat de tot Europa. És amb alguns d'aquests músics que dóna lectures de la seva poesia.\nÉs molt respectat pel seu ensenyament, que reflecteix la seva investigació i desenvolupament de formes eficients en el qual la tècnica i la creativitat d'improvisació puguin evolucionar. És convidat regularment per ensenyar als principals centres de formació a tot el món, la seva pedagogia centrada en els elements de l'espai, el\ntemps, la veu i la dramatúrgia.\nBallarí de fa 40 anys arreu del món. Nascut i criat a Anglaterra es va formar a Londres en la dècada dels 70, una època d'experimentació radical, que ha estat un exponent de l'actuació innovadora des de llavors. En l'actualitat interpreta els sols 'The Immaterial World' / 'The Forerunner' i 'LANDSCAPE PORTRAIT'; amb el baixista Barre Phillips, i també en les produccions de The Wheel a Brussel·les i The Needle a Berlín. En aquest període la seva companyia Allen's Line ha estat duent a terme la peça 'Goat Ocean' a París, Brussel·les i Berlín. El seu últim treball 'MUD LIKE GOLD' va ser estrenada a Brussel·les al novembre de 2015. Com a pianista toca regularment amb Voluptuous a Berlín i Brussel·les. La seva etiqueta 'BLUE DOG DVD' produeix vídeos de les seves actuacions en DVD. El seu primer cd de música/poesia 'The Edge of Letters' va ser llançat en 2011 i el seu nou disc 'Even Storms Break' amb el baixista de Wilbert Joode surt al 2016.\nOLGA COBOS de la CIA. COBOSMIKA "TE DANSA"\nDia 9 de desembre de 12h.a 15h. i dies 10 i 11 de desembre 2016 de 12h. A 15h. AULA P4.S5\nLa classe està dissenyada per assolir un bon "warm-up" des del respecte cap al cos amb un inici pausat basat en la kinesiologia per incrementar la intensitat progressivament cap a un dinamisme potent i models més estructurats que desafien tècnicament al ballarí. Ofereix una especial atenció al release del pes en relació al terra, alternant balance i off-balance, i un constant canvi de l'energia. L'aprenentatge d'una frase coreogràfica al final de la sessió incideix en les eines interpretatives i l'expressivitat de cada ballarí.\nImprovisacions sobre material de repertori o partint del no res, l'imaginari teatral, text, treballant en parella o compartint processos creatius amb tot el grup, formen part d'algunes de les tècniques que utilitza per explorar nous llenguatges coreogràfics. A mesura que l'entrenament avança crea un nou moviment que es focalitza, de forma natural, en una composició que possiblement esdevé\nl'estructura de petites peces coreogràfiques. L'objectiu és estimular l'autoconfiança de les aptituds creatives dels ballarins.\nLa pedagogia de la dansa ha estat sempre un aspecte clau en la trajectòria de l'Olga Cobos i de CobosMIka. Des del seu retorn a Palamós l'any 2006 ha lluitat per introduir la dansa al territori a través de l'educació amb l'objectiu d'oferir una formació de qualitat descentralitzada a professionals i, alhora, donar la mateixa oportunitat a les persones que desitgen acostar-se a aquest art com a\namateurs, oferint-los la possibilitat de desenvolupar les seves capacitats creatives i la seva sensibilitat artística. Per fer-ho possible ha concebut i realitzat, entre altres, projectes com:\nTE DANSA: Tallers de Dansa a les Escoles amb el propòsit d'apropar la dansa contemporània als més joves i despertar l'interès d'anar al teatre.\nEl TE DANSA es desenvolupa des del 2010 i en l'edició 2011 varem introduir la Maleta Pedagògica del DAN DAN DANSA als alumnes de les escoles de Palamós. Dins el cicle DAN DAN DANSA, l'Olga Cobos també va col·laborar amb el Mercat de les Flors en la formació al professorat.\nEl TE DANSA, en un primer moment, es va desenvolupar amb un format de tallers puntuals combinats amb mostres a l'hora del pati però l'interès de les escoles de la vila i la insistència de CobosMika han fet possible que actualment s'imparteixin classes de dansa.\nEls cursos són gratuïts i oberts tan a estudiants del Conservatori com a ballarins i estudiants d'altres centres. (el personal extern haurà de pagar una assegurança de 17€)\nLes persones interessades han de contactar amb martinezpg@institutdelteatre.cat


L'Ajuntament renova el conveni de col•laboració amb DYA Altea - Altea Digital\nL’Ajuntament ha renovat el conveni de col·laboració amb l’associació DYA Altea, que inclou una dotació de 113.000 euros. En 2021 es compleixen vint anys de col·laboració entre l’ens públic i l’equip d’ajuda i emergències.\nEl regidor de Benestar Social, José Luis León Gascón, reconeix la labor de DYA durant l’actual pandèmia. “Van ser imprescindibles quan es va obrir l’alberg temporal per a allotjar a les persones sense llar i ara són un gran suport per a tots els sanitaris durant la vacunació massiva”, explica. “La subvenció serà de gran utilitat per a cobrir moltes accions d’emergència en el nostre municipi, el personal, manteniment dels vehicles i totes les formacions que realitzen al cap de l’any en primers auxilis”, afig.\nActualment, DYA Altea està formada per sis tècnics en emergències sanitàries que estan operatius en horari de 8 a 22 hores i, durant els mesos de juliol i agost, les 24 hores del dia. El seu coordinador Antonio Tarí ha explicat que “A més d’atendre la població de manera directa, com ajudar a persones que no puguen desplaçar-se per si mateixes al Centre de Salut, també prestem servei a tots aquells incidents que ens trasllada la Policia Local”. Carmen Villa, tècnica en emergències sanitàries, ha destacat la labor que realitzen en totes les festes i grans esdeveniments com el Castell de l’Olla. “Allà on se’ns sol·licita estem presents per qualsevol imprevist que poguera sorgir”, indica.\nEl regidor va concloure destacant que “és molt important estar al costat d’aquest tipus d’associacions que tants beneficis aporten a la societat, ja que ens ajuden a estar més tranquils i més segurs en el nostre municipi”.\nEl telèfon de DYA Altea és el 966 88 41 12.


La xarxa de Correa ocultava el seu patrimoni en comptes bancaris amb noms com a 'Barret', 'Cella' o 'Ruma'\nLa presumpta xarxa de corrupció investigada en el 'cas Gürtel' ocultava el seu patrimoni en comptes bancaris a Suïssa que tenien noms com a 'Barret', 'Cella' o 'Ruma', segons consta en la segona part de la comissió rogatoria que les autoritats helvètiques han enviat al jutge de l'Audiència Nacional Pablo Ruz.\nLa documentació, a la qual ha tingut accés Europa Press, reflecteix una sèrie de comptes en la Banque Cial de Ginebra (Suïssa) que apareixen vinculades als presumptes capdavanters de la trama 'Gürtel', Franscisco Correa i Pablo Crespo, i de les quals era gestor l'agent Félix Gallego, que va ser interrogat com a testimoni el passat 23 de gener pel jutge de l'Audiència Nacional Pablo Ruz.\nA més d'alguns comptes vinculats a empreses com Pacsa i Awberry License, els productes financers pels quals el jutge instructor va preguntar a Gallego apareixen identificats en els documents del banc amb denominacions com a 'Barret', 'Cella', 'Ruma', 'Tiki' o 'Lackey'.\nVAN TANCAR I VAN BUIDAR DOS COMPTES\nSegons es desprèn de la declaració de Gallego, Correa i el seu lloctinent presumptament utilitzaven com a gestor dels seus comptes a Luis de Miguel i com testaferro a Antonio Villaverde. Van tancar i van buidar dos comptes en aquesta entitat en 2011 o 2012 després d'argumentar que tenien "necessitat de diners a Espanya" perquè havien d'afrontar "deutes hipotecaris". Crespo va sortir de la presó al febrer de 2012 i Correa al juny d'aquest any.\nA més, la Banque Cial va considerar "persones importants" als presumptes capdavanters de la trama 'Gürtel', Francisco Correa i Pablo Crespo, perquè els seus agents van saber a través d'internet que una de les seves empreses, Special Events, havia organitzat la visita que el Papa Benet XVI va realitzar a València en 2006.


Aquest proper divendres, 20 de setembre tindrà lloc al Casal Popular Boira Baixa la Festa del verro i la birra. Aquesta activitat neix a conseqüència de que no se'ns ha permès tenir una carpa a la Plaça participant de la Festa del Porc i la Cervesa com hem fet els últims set anys. Per la qual cosa, hem decidit sumar-nos a la festa des d'una altra perspectiva, defensant sempre allò pel qual hem lluitat, unes festes populars vives i participatives.\n20h Tast de cerveses artesanes "Boira Baixa"\nElaborades a Manlleu pel Casal Popular Boira Baixa.\nExplicació del procés d'elaboració a càrrec d'Albert Sánchez i Jordi Vilaseca.\n21h Botifarrada popular i assortit de cerveses\n22h Music Vastard\nComunicat del Casal Popular Boira Baixa:\nLa Festa del Porc i la Cervesa tanca les portes a les entitats\nQuan el vent ens ve en contra, cal trobar solucions i alternatives per poder seguir avançant i trobar espais de confluència popular, de participació sincera i activa de la gent que dia a dia fa possible que Manlleu sigui un sentiment col·lectiu. Concretament ens situem a les festes populars que activen la nostra gent, les nostres ganes de sentir-nos vius i la il·lusió per fer una societat on tots hi tinguem cabuda.\nAquest proper cap de setmana compartirem la Festa del Porc i la Cervesa de manera diferent. Provablement no ens mirarem als ulls com ens hauria agradat fer-ho i com hem fet aquests últims anys, directament a la parada que teníem a la Plaça Fra Bernadí, conversant, menjant i creant debat social, per seguir fent aquest camí junts.\nAquesta decisió ens ha arribat fa una setmana de mans de l’Ajuntament de Manlleu, que ens ha informat que a la Festa del porc i la Cervesa no hi tenen cabuda les entitats. Ells afirmen que l’objectiu és potenciar l’activació econòmica del sector. Ho respectem però no compartim apartar la part associativa d’aquesta festa, la qual ha demostrat any rere any ser un incentiu de participació cultural i dinamitzador actiu dels nostres carrers. La Festa també aposta per la millora de la qualitat i la professionalització de l’oferta gastronòmica. Destaquem doncs que no se’ns ha exigit qualitat per poder participar a la festa, directament se’ns han tancat les portes, sense valorar si la nostra aportació podia ser qualitativa o no. Tampoc se'ns ha permès inscriure'ns seguint els mateixos procediments requerits a qualsevol bar. Alhora, cal recordar que només eren tres les entitats que el darrer any han estat predisposades a participar d’aquest esdeveniment. No creiem que la nostra presència pugui distorsionar el camí que vol agafar la festa, sinó que ha de ser un incentiu per totes nosaltres.\nEns sumem a la festa, apostem que seguir teixint complicitats amb el nostre entorn, i per això des del Casal Popular Boira Baixa volem compartir un nou espai que serà la “Festa del verro i la birra”, que tindrà lloc el proper divendres dia 20 de setembre al mateix Casal. Durant la tarda i nit, us oferirem un tast de la cervesa artesana “Boira Baixa” produïda per membres de la mateixa entitat, una botifarrada amb assortit de cerveses i música amb Music Vastard.\nSeguim i seguirem apostant per una implicació de la societat que dia a dia faci que les festes populars siguin un reflex sincer i real del nostre entorn, basat en la il·lusió col·lectiva de poder avançar junts cap a una societat més justa.\nPublicat per boirabaixa@gmail.com a 14:46


▷ ⭐Definició de generatriu⭐ - Significat, Exemples i Sinònims\nelcorrector.cat » Definició de generatriu\nDefinició de generatriu\nA continuació pots trobar La definició i bastants exemples de com utilitzar la paraula generatriu, en aquesta col·lecció de correccions ortogràfiques pots veure com es pot usar en un text Veritable aquesta paraula i fer servir un dels sinònims que et recomanem de la llista completa que pots trobar aquí també veuràs la seva Definició perquè et sigui molt més simple entendre què significa generatriu.\nLínia generadora, que movent-se genera una superfície.\nPosició d’aquesta línia en un moment donat.\n¿Cóm es diu generatriu en castellà? / ¿Cómo se escribre y se dice generatriu en catalán?\nSi vols aprendre com es diu en castellà generatriu has de entendre que la seva traducció és generatriu pots trobar en la nostra lloc web més exemples en català perquè et sigui més fàcil contextualitzar-la en espanyol.\nExemples de com utilitzar generatriu\nEl Xtender vigila permanentment la font a la qual està […] connectat (xarxa o generatriu) i es desconnectarà […] immediatament d’ella si està absent, […] pertorbada o si ja no correspon als criteris de qualitat (tensió, freqüència, etc.).\nAquest exemple il·lustra el muntatge més correntment usat, permetent realitzar un sistema d’auxili o un sistema híbrid (llocs aïllats) […] assegurant l’alimentació en monofàsic a […] partir d’una generatriu i / o de la bateria [ …] quan la font AC està absent.\nEn canonades horitzontals els cables es posicionaran d’acord amb la figura 4 evitant la generatriu inferior, en les verticals es repartiran equidistants sobre la canonada.\nEl Xtender està previst per a ser alimentat per fonts de tensió alternatives com la xarxa […] pública o una generatriu.\nLa potència del carregador és modulada en temps real a […] funció de la demanda dels aparells connectats a la sortida del Xtender i de la potència […] de la font (xarxa o generatriu).\nEl Xtender és aplicable […] com a sistema d’alimentació primària en llocs aïllats en els quals es disposa generalment d’una font d’energia neta (solar o hidràulica) i d’una generatriu usada com a ajuda.\nNosaltres som, per la nostra magnitud operacional, la […] segona empresa generatriu de tots els […] Estats Units «, va dir el funcionari en un comunicat.\nFohat és la força generatriu, el foc central vivent i filosofal que pot originar dins de la cosmo-biologia de l’animal racional, l’autèntic i legítim mutant, l’home real i veritable.\nSi el cable […] s’instal·la linealment, aplicar-lo sobre la generatriu exterior de la corba o colze.\nEn aquests casos és sovint recomanat tenir dues entrades AC separades, una connectada a la xarxa, l’altra connectada a una generatriu embarcada.\n1.6.2.11. una superfície, curvilínia si fos […] necessari, la generatriu és perpendicular […] al pla de referència i es recolza en […] la part del darrere del respatller del seient.\nLa mesura de la capa d’òxid de les beines de les barres perifèriques es […] realitza mitjançant l’ús del mètode de corrents induïts, passant un sensor al […] llarg d’una generatriu de la barra.\nAixí mateix, […] la indiferència ha transformat a les escoles en una institució reproductora i, de vegades, generatriu de violència.\nOscil·lació […] de la inclinació de la generatriu exterior, respecte a la […] cara lateral de referència\nSi té […] una font AC (generatriu o xarxa) vàlida […] en freqüència i tensió en entrada AC Input, l’equip es posarà automàticament […] en transferència i començarà la càrrega de les bateries.\nAquesta situació comportarà llavors l’aturada de la generatriu per sobrecàrrega o el tret del circuit de protecció abans del Xtender.\nEn calcular el perfil de la dent des de la contrarrueda es defineix […] […] el parell de rodes amb número de dents, etc. a l’entrada de la roda cilíndrica recta, per a això la roda 1 és la roda generatriu ( ‘contrarrueda’) i la roda 2 la roda el perfil de la dent es crea a partir de la roda 1. El càlcul del perfil de la dent [ …] […] des de la contrarrueda es porta a terme en dos passos\nQuan aquesta funció s’activa, la bateria pot estar completament descarregada encara que […] estigui la xarxa o la generatriu presents.\ngeneratriu de solucions a […] els problemes transfronterers\nEl Xtender pot ser connectat a una font de tensió alternativa com una generatriu o la xarxa pública.\nA més, KISSsoft calcula la roda generatriu 1, per la qual cosa el contorn de la dent s’augmenta segons la desviació de la roda 2. Després calcular el perfil de la dent de la roda 1, aquesta es converteix en una eina (roda d’empenta), per la qual cosa el cap es perllonga segons una quantitat […] […] que cal entrar (normalment 0,2 * Mòdul).\nLa proposta, en comptes […] de desenvolupar el programa en pla horitzontal, es basa en un cilindre de generatriu circular que s’aixeca 120 m per sobre de la rasant.\nLa forquilla al seu torn pivota, per […] adaptar-se a la generatriu de les peces […] a inspeccionar, i té un moviment d’inserció […] que s’empra per a la seva introducció en peces cilíndriques de grans dimensions.\n.8 Central generatriu és l’espai en què es troba la font d’energia elèctrica principal.\nQuan el Xtender està connectat a una generatriu o a la xarxa, aquest alimenta els utilizadores directament i el Xtender funciona com carregador de bateria i com a suport a la font […] si és necessari.\nEn limitar aquesta sobrepressió, es crea un cabal que pot alimentar una generatriu elèctrica.\nQuan el lliurament de […] energia és insuficient, una generatriu és usada com a font de […] energia d’ajuda.\n.3 El quadre de distribució principal estarà situat respecte a una central generatriu principal de manera que, en la mesura del possible, la integritat del subministrament elèctric normal només pugui resultar afectada per un incendi o un altre sinistre ocorregut a l’espai en què estiguin […] […] instal·lats el grup electrogen i el quadre.\n1. Pas: Càlcul del perfil del […] dent de la roda generatriu.


El Girona s’enfronta a un repte que no supera des de fa 70 anys\nLes rotacions marquen la tornada dels setzens de la Copa contra l’Alabès\n4 min. Girona 04/12/2018 16:24\n651x366 Gorka serà titular contra l'Alabès / LALIGA Gorka serà titular contra l'Alabès / LALIGA\nEra el 24 d’abril de 1949 quan el Girona va quedar eliminat dels vuitens de final de la Copa del Generalíssim, l’actual Copa del Rei, contra el Barça per un contundent 9-0. Aquella va ser l’única vegada que els blanc-i-vermells, que en aquells temps tenien l’obligació de dir-se Gerona i no Girona, van disputar el que fins ara és el seu sostre a la competició. Els últims anys han accedit als setzens de final en tres ocasions però el destí sempre els ha barrat els pas: la temporada 2004/05 contra l’Osasuna (0-1), la 2013/14 contra el Getafe (1-1 i 4-1) i l’any passat contra el Llevant (0-2 i 1-1). Després del 2-2 de l’anada a Mendizorrotza, el Girona rep l’Alabès (19.30 h, BeIN Sports) amb la il·lusió de trencar un malefici que fa gairebé 70 anys que dura. Tenint en compte que la gran prioritat és la Lliga, ningú es lamentarà si no ho aconsegueix. Amb tot, Eusebio vol classificar-se: “És una eliminatòria especial i ens il·lusiona continuar endavant a la Copa. Seria bonic fer un pas més, sobretot per l’afició. Ho hem de saber gestionar i ser capaços de competir amb garanties en dues competicions al mateix temps".\nEl val·lisoletà s’aferra a les rotacions per intentar oxigenar una plantilla reforçada pels últims resultats. El Girona, que viu la seva millor ratxa a Primera –sis partits sense perdre–, augmenta la imbatibilitat a set duels perquè a Vitòria va rascar un empat miraculós en el minut 96 gràcies a Èric Montes, del Peralada. De fet, el filial blanc-i-vermell té molt a dir en aquesta eliminatòria, perquè Eusebio ha convocat cinc homes per al partit de tornada dels setzens de final: el mateix Montes, Soni, Andzouana, Valery i el porter José Aurelio Suárez, a qui se li podria girar feina perquè Bounou va patir una lesió a l’adductor de la cama esquerra contra l’Atlètic que el descarta per a la Copa però no per a la Lliga, competició en què dilluns els gironins jugaran a San Mamés. El titular contra l’Alabès serà Gorka Iraizoz. “Va jugar a l’anada i jugarà la tornada, ho tinc clar. El partit de dilluns ens queda lluny, i encara no sabem si Bounou en té per a molt o no. Sembla que no és important, tot i que hem d’esperar i comprovar l'evolució”, afegeix Eusebio.\nPedro Porro, Pere Pons i Stuani descansen\nTres dels pilars gironins han quedat fora de la llista i no vestiran pantalons curts contra l’Alabès: Pedro Porro, Pere Pons i Stuani. Eusebio, tal com farà Abelardo, repartirà els minuts entre els jugadors que n’acumulen menys a la Lliga. L’única diferència és que el tècnic del Girona no compta amb prou recursos per doblar les posicions perquè tenint en compte que la plantilla és curta (21 homes) i que tots els carrilers esquerres han caigut pel camí (Mojica, Aday, Planas i Muniesa), alguns futbolistes hauran de repetir presència. Per a Douglas Luiz i Portu, recuperats recentment, jugar significarà començar a agafar el ritme competitiu després d’un mes aturats per lesió. Eusebio podria alinear un onze semblant a aquest: Gorka; Èric Montes, Alcalá, Juanpe; Valery, Andzouana; Douglas, Àlex Granell; Portu, Lozano; Doumbia. En tot moment hi ha d’haver set jugadors del primer equip sobre el terreny de joc.\nAra fa un any que Abelardo va agafar el timó d’un Alabès que amb l’asturià a la banqueta ha viscut una transformació espectacular i és quart a la Lliga, amb tres punts més que el Girona. Abelardo es va estrenar a Montilivi capgirant un 2-0 amb un 2-3 gràcies a un hat-trick d’Ibai Gómez. Un resultat que ara els donaria la classificació que el Girona intentarà assolir per primera vegada en set dècades.\nEl Girona lliga Valery fins al 2023


Detenen nou membres d'una organització per estafar més d'un milió d'euros amb identitats falses\nper ACN 01 d’agost de 2017 10:17\nEls Mossos d'Esquadra, conjuntament amb la policia espanyola, han detingut nou membres d'una organització per estafar més d'un milió d'euros fent reintegraments en bancs amb identitats falses. Els detinguts, que tenen entre 19 i 56 anys i que són de nacionalitat espanyola, feien servir documents d'identitat de terceres persones sostrets o extraviats.\nDurant els darrers sis mesos, els arrestats van realitzar més de 80 reintegraments que els va permetre obtenir 500.000 euros. Molts dels reintegraments es van efectuar fora de Catalunya, tot i que els legítims titulars de les identitats usurpades eren catalans. Es calcula que el grup ja operava des de fa sis anys amb identitats falses a bancs de tot l'Estat i a més del mig milió consumat hauria intentat estafar 500.000 euros més.\nEl 28 de juliol la policia va detenir a Barcelona un altre membre de l'organització. Amb aquestes detencions, els investigadors donen per desmantellada la cúpula del grup criminal. La investigació continua oberta i no es descarten més detencions de la resta de persones que han participat com a reintegradors.


El monstre de colors (N.E) | EDITORIAL FLAMBOYANT | Juguete EurekaKids\nEl monstre de colors (n.e) Editorial Flamboyant\n18,11 € Te ahorras 0,91 €\nDescripción el monstre de colors (n.e)\nSinopsis: El monstre de colors avui s’ha llevat estrany, confós, atabalat, .... . No sap què li passa. Té un embolic amb les emocions. Com s’ho farà per aclarir-se amb l’alegria, la ràbia, la por, la tristesa?\nAls més petits a partir de 3 anys. I també per als adults, per compartir emocions plegats.\nTreballar, identificar i expressar les diferents emocions i sentiments en els infants. Promou també la imaginació de nenes i nens\nUn preciós àlbum il.lustrat on el protagonista és un monstre ben diferent, un monstre que no fa por. Amb unes boniques il.lustracions d’Anna Llenas fetes d’un collage imitant el cartró, que fascinen als infants. Un llibre que us robarà el cor a petits i grans!


El primer trimestre de 2018 un pla estudiarà com dinamitzar el Mercat de la Independència - Canal Terrassa\nEl primer trimestre de 2018 un pla estudiarà com dinamitzar el Mercat de la Independència\nToni BernabéData: 01/12/17\nEl PDeCAT ha vist com prosperava la seva primera proposta de resolució des que no forma part de l’equip de govern. Amb el Mercat de la Independència com a protagonista, el regidor Miquel Sàmper planteja dinamitzar l’equipament municipal a través de la integració d’un nou comerç de gran atractivitat. Per fer-ho, proposa elaborar un pla director que s’hauria de concretar durant el primer trimestre de 2018. Un projecte basat en un nou perfil funcional i de serveis, que posi especial atenció al soterrani que limita amb la Rambla. Sàmper, que veu imprescindible l’obertura de l’edifici cap a aquesta artèria, ho considera un futur espai òptim per generar una potent dinamització comercial, cultural i ciutadana tant al propi mercat com al seu entorn urbà.\nLa proposta del PDeCAT ha rebut el suport de TeC, ERC-MeS i Cs, tot i que amb matissos, ja que aquestes formacions coincideixen en què una inversió en l’equipament hauria d’anar acompanyada d’una revisió del seu model i la seva gestió. El PSC, que també hi ha donat suport, ha reclamat però que es deixi de negativitzar la situació comercial actual de la Rambla.\nAltres punts de vista han expressat el PP i la CUP, que s’han abstingut en la votació amb arguments ben diferents.\nEn un àmbit completament diferent, sí que hi ha hagut acord unànime en aprovar la proposta de resolució de TeC en què es promourà i es buscaran adhesions al protocol de dol a Terrassa en casos de feminicidis i altres assassinats per violència masclista.\nTags: Mercat de la Independenciaterrassa\nEl govern ha de recórrer al vot de qualitat de l’alcalde per aprovar la pròrroga del servei del bus\nMés control sobre la qualitat dels serveis públics de menjadors amb gestió externa


L'AFA Baix, part activa del workshop de creació de BCD dins del projecte Design for Active Ageing | afabaix\nL'AFA Baix, part activa del workshop de creació de BCD dins del projecte Design for Active Ageing\nBarcelona Centre de Disseny impulsa el projecte europeu Design for Active Ageing (DAA) amb l’objectiu de millorar la vida de la gent gran.\nDel 25 al 27 de novembre, Barcelona Centre de Disseny (BCD) va acollir als seus socis del projecte europeu DAA Design for Active Ageing (disseny per un envelliment actiu), per dur a terme una sèrie de reunions, presentacions de les bones pràctiques, visites i workshops.\nEl 25 de novembre, es van celebrar reunions internes a les noves oficines, a l'edifici del Disseny Hub Barcelona, seu principal de les activitats durant aquests tres dies. Aquella mateixa tarda, els socis del projecte DAA van visitar el 22@, el districte de la innovació de Barcelona. Marc Sans, tècnic de promoció de Barcelona Activa, va ser l’encarregat de la presentació del 22@ i la visita guiada a la zona dels Media i IT clústers.\nEl 26 de novembre, els socis del projecte van participar en un taller al i2Health Sant Pau. L’activitat va consistir en una activitat de rols -diversos grups de 5 membres que representen diferents "persones"- per tal d’explorar possibles usos del projecte CarismaTiC . CarismaTiC és un projecte que explora l’ús dels dispositius de la ITC (tablets) com a eina que millori l’atenció/suport sociosanitari i la qualitat de vida de persones dependents i els seus cuidadors.\nEls participants també van visitar la seu de Telefónica Digital, on Remko Vermeulen, el User Experience lead Barcelona & eHealth, va explicar els mètodes de treball de l'empresa (UX centered, innovació...) i els projectes d'eHealth existents. També es van reunir amb Raquel i Jordi, de l’equip de User Experience, que han explicat altres projectes interessants relacionats amb la gent gran i l’atenció sanitària.\nA la tarda, es van presentar 5 bones pràctiques relacionades amb la malaltia d'Alzheimer i la demència. Per part local, de la Fundació Pasqual Maragall i de l'AFA Baix Llobregat, i des del costat europeu, vàrem tenir el plaer d’assistir a les presentacions de OCMW Gent (centrant-se en els mètodes de service design per millorar els serveis públics), Centrum Alzheimer (Warsaw), City of Helsinki and Elderly Council of Antwerp.\nEl 27 de novembre , BCD va organitzar unworkshop sobre la temàtica de la millora de la qualitat de vida de les persones grans que pateixen d'Alzheimer i demència. Elworkshop va ser liderat per la consultora A Piece of Pie. Els socis europeus i locals del projecte DAA van dur a terme un taller multidisciplinari per generar una àmplia gamma d'idees. Basat en els mètodes del Design Thinking, els diferents grups van tractar de desenvolupar nous models de serveis basats en les necessitats no satisfetes dels pacients d'Alzheimer i els seus familiars. Els resultats estan sent analitzats i tan aviat com elhandbook definitiu estigui acabat, d'aquí a poques setmanes, estaran disponibles.\nProjecte Design for Active Ageing (DAA)\nBCD Barcelona Centre de Disseny, juntament amb 9 socis europeus, impulsa el projecte europeu Design for Active Ageing (DAA) amb l’objectiu de millorar la qualitat de vida de la gent gran a través del disseny.\nEl rol de BCD en el marc del projecte DAA és detectar iniciatives i solucions impulsades des de Barcelona enfocades a millorar les condicions de persones amb malalties neurodegeneratives, com ara l’Alzheimer. Mitjançant un procés de disseny integrat (embedded design), es pretén millorar la qualitat de vida de les persones grans mitjançant l’optimització de les pràctiques en el sistema d’atenció i la combinació de l’experiència d’especialistes en l’atenció i cura de la gent gran, amb la intervenció de dissenyadors, usuaris, familiars i persones de l’entorn més directe.\nMés informació sobre el projecte DAA.


“Diferenciem la respiració covid a través del telèfon” | Catalunya | EL PAÍS Catalunya\n“Diferenciem la respiració covid a través del telèfon”\nEl servei sanitari 061 triplica les seves atencions durant la pandèmia i allibera de càrrega administrativa els CAP\nEl centre d'atenció d'emergències sanitàries, a l'Hospitalet de Llobregat. Albert Garcia\nAdrià Jiménez ha desenvolupat l'últim any una habilitat nova. Ja era capaç d'atendre malalties físiques per la seva feina d'infermer, però ara detecta pacients amb covid a través del telèfon. “Tenim la capacitat de diferenciar la respiració covid de la resta amb només sentir-la”, assegura després d'atendre aquests pacients durant un any. Jiménez, de 28 anys, respon a les trucades del servei 061 d'atenció sanitària. “La respiració de la covid és més seca. Una bronquitis, per exemple, té com roncs”, concreta.\nLa pandèmia ha triplicat el volum de feina del 061. La línia de salut atenia unes 6.000 trucades diàries abans de la crisi del coronavirus i actualment en rep unes 15.000, amb pics de fins a 30.000. El canvi de paradigma va ser tan evident que el pressupost per al 2021 es va acabar molt abans del previst i la Generalitat va haver d'assignar a Ferrovial un nou contracte de sis mesos prorrogable en espera d'obrir una licitació nova.\nEl servei telefònic es va desbordar a l'inici de la pandèmia. El confinament va limitar les visites als centres hospitalaris i la incertesa sobre el virus va col·lapsar les línies. “La Generalitat va demanar als ciutadans que no anessin a urgències si no era estrictament necessari per no col·lapsar el sistema i va derivar la gent al nostre número”, explica Núria Torres, responsable del servei telefònic. “Vam tenir problemes al principi per atendre totes les trucades entrants, però ho vam solucionar ràpid”, explica. Les persones que no podien ser ateses al moment rebien al cap d'unes hores una trucada del 061. “Volem oferir un servei amb el qual nosaltres busquem el ciutadà, no al revés”, reivindica la responsable del sistema.\nLa covid va assumir gairebé tot el protagonisme de les consultes. “La gent amb altres simptomatologies, com un vertigen o dolors abdominals, trucava menys i van començar a arribar trucades de pacients amb febre i dificultat per respirar”, explica Jiménez. Alguns dubtes feien somriure els sanitaris: “Una persona va dir que s'havia comprat unes sabates xineses i preguntava si hi havia risc d'haver contret la covid”, comparteix l'infermer. La por de la gent ho va complicar tot. “La gent trucava amb quadres d'ansietat i havíem de dur a terme una tasca de contenció. Hi va haver moments de certa psicosi”.\nLa demanda va exigir l’augment d'oferta del 061: de les vuit infermeres que donaven servei abans de la pandèmia van passar a gairebé 30 al dia i, de set metges, a uns 15. Actualment hi treballen unes 165 persones cada dia, entre totes les funcions, repartides en dues grans naus.\nA mesura que els experts coneixien més el coronavirus, els sanitaris van haver d'actualitzar les pautes per detectar possibles positius. “Al principi tot canviava molt ràpid. Vam arribar a tenir tres protocols diferents en un mateix dia”, recorda.\nEl creixement del servei no para. “Volem potenciar les videotrucades per quan sigui important veure els pacients”, avança Torres. “I pretenem que el sistema de salut s'integri de tal manera que puguem programar visites mèdiques després d'atendre un pacient per telèfon”.


"La lluna en un cove", revista literària en català: "LLEUC" 54 · Col·laboradors\n"LLEUC" 54 · Col·laboradors\nBlai Doménech ha publicat anteriorment en “La lluna en un cove”: “El candidat” (núm. 3); “Posats per nosaltres mateixos en el cor de les nostres llars” (núm. 8); “Elogi de la solitud volguda” (núm. 9); “Carta a H.” (núm. 21); “Fotografia de mare amb nen” (núm. 37); “Violència domèstica” (núm. 41); “Un tros de paper pel terra” (núm. 43). ~ Joan Lladós i Sisteró (Escaldes, 1963), resident des de fa molts anys a les Terres de Ponent, és entrenador. En la seva faceta literària ha publicat dues novel·les: “El Quadre” (premi “Les Talúries” 1996) i “Espècie Protegida” (2009). També ha publicat els contes: “El soldat i la raó” (premi “Millors Pàgines” 2006), “Juriol” (premi “Maria Mercè Marçal” de contes 2008) i, col·laborant en “La lluna en un cove”, “De les Presons d’Onan” (núm. 17), “L’Arbre i l’Ocell” (núm. 18) i “L’home que oblidava les paraules” (núm. 53). ~ Maria Guasch i Surribas (Begues, 1983) és guionista i documentalista, i treballa habitualment en projectes destinats a museus i exposicions. “La neu fosa” és la seva primera novel·la, la qual va obtenir un accèssit al “Premi de Novel·la Breu Ciutat de Mollerussa” de 2012, i ha estat publicada per l’editorial “El Toll” dins de la seva col·lecció de narrativa, amb les il·lustracions d’Ivan Pintor i Iranzo. ~ Blau Cel és el pseudònim literari d’una antiga estudiant de la Universitat de València. ~ Carles Llorach i Freixes (Solsona, 1957) viu a Blanes i es dedica a l’ensenyament i a l’escriptura, sobretot de traduccions. Entén la traducció com una de les lectures més profundes que es pot fer d’un text. De les darreres publicades en català destaquen “El vicari de Wakefield”, d’Oliver Goldsmith, pera l’editorial “Adesiara”, i la selecció “Pàgines escollides” d’“A la recerca del temps perdut” de Marcel Proust, pera l’editorial “El Funambulista”. En “La lluna en un cove” ha publicat les traduccions: “Els Cenci”, d’Alexandre Dumas (núm. 45), “Confessions d’una noia”, de Marcel Proust (núm. 49), “Kew Gardens”, de Virginia Woolf (núm. 51), “Un simple interludi”, de Thomas Hardy (núm. 53) i “Les relíquies del general Chassé”, d’Anthony Trollope (núm. 54). Com a autor ha publicat els relats “El Mil Cinc-cents”, dins de la secció “Una imatge, un text” (núm. 50), i “L’Audal Nano corre, corre avall pel carrer Rastell” (núm. 52).


Valoracions sobre la decisió de l’ajuntament de sancionar als bancs | PAHC de Sabadell\nValoracions sobre la decisió de l’ajuntament de sancionar als bancs\n9 Gener 2014 PAHC-Sabadell\nDavant les informacions que hem rebut a través dels mitjans de comunicació local que l’Ajuntament de Sabadell ha decidit aplicar sancions als bancs propietaris de pisos buits, des de la PAHC de Sabadell volem fer les següents consideracions.\n1) Cel·lebrem la decisió tot i que no en coneixem els detalls tècnics d’aplicació. Recordem que aquesta proposta la vam traslladar al consistori a la darrera reunió mensual que vam tenir i per tant que finalment hi hagi la possibilitat de fer-se efectiva no podem fer més que valorar-ho posivitament com un pas més en la pressió que intentem traslladar a la banca que acapara milers de pisos buits mentre centenars de sabadellencs es veuen empesos a ocupar, amb o sense la PAHC.\n2) Recordem que des de la primera reunió cel·lebrada amb l’Ajuntament ara ja farà més de dos anys hem posat sobre la taula insistentment la necessitat de llistar i penalitzar els pisos buits propietat d’entitats financeres (la proposta inicial era amb recàrrecs considerables de l’IBI) i la resposta sempre ha estat que no era possible per temes competencials. La decisió de l’Ajuntament de Terrassa de fer-ho ha posat de manifest el que fa temps que venim dient al consistori sabadellenc: que amb voluntat política es pot fer molt i molt més del què s’està fent. Ens preocupa que les iniciatives com aquesta només es prenguin quan hi ha l’onada mediàtica que les justifica i l’experiència prèvia que les avala i no per voluntat i iniciativa pròpia.\n3) Esperem tenir més detalls sobre l’aplicació d’aquestes sancions a la propera reunió que tenim acordada amb el consistori per mitjans de febrer. Com sempre, farem tot el possible per assegurar-nos que aquesta mesura no es quedi en un brindis al sol i que es faci efectiu aviat. Els tempos per resoldre aquests problemes també són importants i ja els hem fet saber repetides vegades a l’Ajuntament que no pot ser que en el temps que va d’una reunió a una altra s’avanci tan poc en els compromisos presos. A tall d’exemple, porten més d’un any fent aquestes reunions amb les entitats per tancar la cessió de pisos buits i no parem de sentir això de “n’estem parlant” sense cap concreció temporal i això ens sembla inacceptable.\n4) Felicitem a la PAH de Terrassa i al moviment de les PAHs catalanes en general per haver fet possible aquesta iniciativa a Terrassa i haver-nos possibilitat replicar-la a nivell local. Entre totes, tot.\nSabadell, 9 de gener de 2014\nEntrada anteriorAccions durant les festes de nadalSegüent entradaCatalunya Caixa es guanya a pols una nova mobilització de la PAH


Cicle de tallers amb sarga a Vimbodí i Poblet\nA les activitats es podrà crear un cistell amb ginesta o una fruitera ‘cul de queixal’ / Els tallers, impartits per l’artesana cistellera Anna Sínia, s’impartiran el 17 de novembre i el 15 de desembre\nFruitera fet amb sarga amb la tècnica 'cul de queixal' CEDIDA\nDimecres, 07 Novembre 2018 12:29\nEl Museu i Forn de Vidre de Vimbodí i Poblet organitza nous tallers amb sarga, després de la bona acollida d’activitats anteriors com els tallers de revestiment d’ampolles i el d’elaboració d’un cistell rodó. L’artesana cistellera Anna Sínia organitzarà dos tallers més relacionats amb la temàtica.\nEl proper 17 de novembre al matí es podrà participar a ‘Cistelleria amb ginesta’, que permetrà les persones assistents crear el seu propi cistell amb branques de sarga i endur-se’l a casa ja acabat. El preu, 23 euros, inclou el material i l’entrada al Museu i Forn del Vidre, amb demostració en directe a càrrec del mestre vidrier.\nAl següent taller, que tindrà lloc el 15 de desembre al matí, els assistents posaran a prova la seva creativitat confeccionant una fruitera amb la tècnica ‘cul de queixal’. El preu també és de 23 euros, i igualment inclou el material i l’accés al Museu i a la demostració vidriera. Tots dos tallers es duran a terme al Centre Cívic Municipal (plaça Major, 12).\nPer a més informació i inscripcions, cal trucar a Anna Sínia, al telèfon 615 59 36 71.


La Lleganya: El mercat de fitxatges continua en marxa\nEl mercat de fitxatges continua en marxa\nEl nostre amic Ivan Font, a banda d’excel•lent fotògraf, té les antenes molt ben posades. No és que sigui una televisió: és que se n’assabenta de moltes notícies i rumors que corren per la xarxa, i ens les fa saber. Nosaltres, en aquest cas, fem d’altaveu.\nL’ala fidjià Sireli Naqelevuki, exStormer, serà finalment nou jugador de l’Exeter, l’equip que enguany ha pujat a l’Aviva Premiership (per la seva banda, la franquícia sudafricana ha reclutat Rupeni Caucaunibuca). Aquest moviment, però, té poc a veure amm els dos següents : Max Guazzini, president de l’Stade Français, ha reconegut recentment a l’Equipe TV que Lionel Beauxis podria ser la propera temporada jugador de l’altre Stade, el Toulousain. Seria un important canvi en la carrera de Beauxis, ja que hauria de competir per la posició de 10 amb Michalak, Skrela i Bézy.\nLa darrera notícia afecta tangencialment a la USAP. Com bé saben els seguidors d’aquest web, el nom de James Hook és un dels que ha sonat durant la pretemporada com a possible reforç de l’equip de Perpinyà, i fins i tot s’ha arribat a parlar de la possibilitat d’un fitxatge al mercat d’hivern o de cara a la propera temporada. Els Arlequins no eren l’únic equip en pugna : pel mig també hi havia Tolosa i T[a/o]ló. Doncs bé: segons sembla s’està produint una mena de campanya, amb destacats exjugadors com Phil Bennet, per tal de garantir que Hook continuarà a la terra dels Dracs Vermells. Bennet ha declarat: James es tan important pel País de Gal•les com Brian O’Driscoll per Irlanda. El culebrot Hook sembla no tenir final!


El Bou de Reus: 10/2010\nEl Bou tocarà el cel (a la Fira del Vent)\nAquest dissabte 16 d'octubre el Bou anirà al Pla de Santa Maria, a la Fira del Vent.\nPlantarem el Bou i farem un tomb per al fira (si voleu comprar-vos una avioneta és el vostre moment).\nA les 17:30 comença la cercavila i després a les 7 ens donen berenar-sopar. Si voleu venir hi sou convidats, (sempre que hagueu portat el Bou).\non d’octubre 14, 2010 Cap comentari:\nEtiquetes de comentaris: 2010, Sortides


Catarroja celebra el Festival d'Art i Cultura Japonesa 'BudoArt'\nL'esdeveniment comptarà amb seminaris, tallers i exhibicions d'arts marcials\nEl dissabte 14 Catarroja acollirà el Festival d'Art i Cultura Japonesa 'BudoArt', organitzat per la Federació Valenciana de Jiu Jitsu i el Club de Karate i Jiu-Jitsu de Catarroja, en col·laboració amb l'Ajuntament. Després de l'èxit de la Japan Matsuri, celebrada l'any passat, el club esportiu catarrogí torna a reunir a algunes de les figures més rellevants del karate i el jiu-jitsu, entre altres disciplines.\nLa jornada començarà a les 9 del matí al Pavelló Esportiu Municipal amb el Seminari Internacional d'Arts Marcials, que comptarà amb la presència d'alguns dels mestres de la més alta reputació a escala estatal i internacional.\nEl seminari serà impartit per 23 experts en arts marcials vinguts de diversos punts del territori espanyol, així com de Portugal, Itàlia i Alemanya. Amb una infraestructura de sis tatamis, l'alumnat participant es dividirà per nivells per tal d'aprofitar al màxim possible els coneixements dels mestres.\nAixí mateix, al llarg del matí, les persones assistents també podran inscriure's als tallers sobre cultura japonesa i esport, organitzats per les diverses entitats col·laboradores amb el Festival BudoArt, com el taller d'origami, dirigit a majors de 7 anys, que donarà inici a les 10.30 hores.\nTanmateix, el plat fort de l'esdeveniment serà la celebració de la Budo Gala, amb la participació dels vora 20 clubs que acudiran al seminari i el club amfitrió, el Club de Karate i Jiu-Jitsu de Catarroja.\nL'acte començarà a les 22 hores al Teatre Auditori de Catarroja i comptarà amb una exhibició de diverses disciplines marcials. A més, també hi intervindrà l'esportista Cristian Pancorbo, campió del món de culturisme en 2017.


Especial llibres infantils: els llibreters proposen… | editorsvalencians.com\nVilaweb / Montserrat Serra\nUna llibreria nova, nascuda per Sant Jordi de l’any passat, és la llibreria 451 d’Alella (Maresme). Jaume Ponsa n’és el propietari i llibreter, i també ha posat fil a l’agulla per oferir-nos cinc recomanacions; això sí, amb el suport del seu fill petit, un bon lector. D’entrada proposa un llibre preciós, en format d’acordió, Una petita llavor, de Mar Benegas, amb il·lustracions de Neus Caamaño (Akiara Books). Es pot llegir del dret o del revés, perquè una llavor pot esdevenir arbre i un arbre pot donar llavors… el cicle infinit de la vida. Explica Jaume Ponsa: “Poesia i il·lustració conviuen a la perfecció.” Precisament, l’editora d’Akiara Books, Inês Castel-Branco, rep per Nadal el premi Atlàntida Memorial Fernando Lara a una jove iniciativa empresarial, atorgat pel Gremi d’Editors de Catalunya. La segona recomanació de Jaume Ponsa és un àlbum il·lustrat: El venedor de felicitat de Davide Cali, amb il·lustracions de Marco Somà (Libros del Zorro Rojo). “És un relat curiós, amb unes il·lustracions magnífiques”, diu. I en consonància amb els temps pandèmics, recomana La vida secreta del virus, del Col·lectiu Ellas Educan, amb il·lustracions de Mariona Tolosa Sisteré (Zahorí Books). És un llibre de coneixements, que ell explica així: “És escrit i il·lustrat amb saviesa i humor i descriu qui són i què fan aquests éssers microscòpics amb els quals convivim diàriament, molt més antics que anar a peu.”\nLlegir més: https://www.vilaweb.cat/noticies/especial-llibres-infantils-els-llibreters-proposen/


Espai Isidor: Agafar-se bé la vida\nD’entrada, pot semblar que Happy: un cuento sobre la felicidad representa un gran gir en la trajectòria del britànic Mike Leigh. L’optimisme que inunda la seva pel·lícula no és molt habitual en la filmografia d’un realitzador que ha tocat àmpliament el melodrama amb rerefons social. Però tot i això, la protagonista, la vitalista Poppy, té força en comú amb altres personatges que formen part del món cinematogràfic del director de Secretos y mentiras, i que té alguna cosa a veure amb la honestedat i la sinceritat a l’hora de dir les coses, a l’hora d’afrontar els problemes, i a l’hora d’explicar una història. El títol en anglès, Happy-Go-Lucky, fa referència a una expressió que vol dir alguna cosa semblant a "agafar-se bé la vida". Després d’anys retratant els patiments de les classes més desafavorides, sembla que Mike Leigh ha assolit el nivell de lucidesa dels cineastes veterans i ha trobat el secret de certa felicitat: afrontar la vida tal com bé, sense estridències, essent fidel a un mateix. Això és el que fa aquesta Poppy, una mestra d’escola que no perd mai el somriure davant les adversitats, que pot semblar beneita quan, en realitat, és una persona acceptablement feliç en un món de perdedors on les petites alegries del dia a dia són les úniques victòries. No hi ha cap gran drama en la vida de Poppy, només una successió de fets quotidians bons i dolents –una cita romàntica, una contractura enfadosa, un malentès personal, un problema a la feina...- als quals la jove protagonista fa front sempre amb una mateixa lucidesa serena. Mike Leigh es projecta a si mateix en aquesta jove feliç i despreocupada, que es converteix en la portadora d’una saviesa assolida només després d’anys d’observar, conmoure's i relatar –en aquest cas a través de sobèrbies obres cinematogràfiques- el patiment i el dolor de l’ésser humà.


Presentació | Dominiques de l’Ensenyament\nPublicat el: 17 November 2017\nAMPA: presentació i objectius\nL’AMPA amb il·lusió per servir i acompanyar la nostra escola. Entre tots ho farem possible!\nL’ASSOCIACIÓ DE MARES I PARES D’ALUMNES (AMPA) del Col·legi “Dominiques de l’Ensenyament de Barcelona” és una Associació que no té ànim de lucre i es membre de la Confederació Cristiana d’Associacions de Pares i Mares d’Alumnes de Catalunya (CCAPAC). Té els següents objectius :\nCol·laborar amb l’entitat titular de l’escola, amb el professorat i la resta de personal en les activitats del centre i en la formació integral dels alumnes, d’acord amb les responsabilitats de cada estament i segons el caràcter propi de l’escola que inspira la seva línia educativa.\nCol·laborar amb el manteniment i l’actualització del caràcter propi del centre, pel qual han optat els pares en elegir-lo per escolaritzar els seus fills.\nApropar les famílies a l’escola a través dels diversos mitjans de comunicació i les activitats adients i afavorir la relació família – escola des de criteris de coresponsabilitat educativa.\nAssistir els pares o tutors en tot allò que concerneixi l’educació dels seus propis fills o pupils i promoure la formació permanent dels pares i mares amb la col·laboració preferent, si és possible, de l’escola i del seu professorat.\nPromoure l’acció solidària entre els propis associats i en benefici dels fills, mitjançant beques i ajuts.\nPromoure la representació i la participació dels pares i mares d’alumnes en el Consell Escolar, col·laborar amb aquest Consell mitjançant la participació i assistir els pares i mares dels alumnes en l’exercici del seus drets.\nCol·laborar amb altres associacions semblants en el marc de les federacions i confederacions corresponents, en l’organització d’activitats conjuntes i en l’actuació en defensa dels drets esmentats.\nPromoure trobades, competicions esportives i altres activitats de caràcter col·lectiu que ofereixin possibilitats de convivència i de germanor.\nEn sentim compromesos de forma activa amb l’educació dels nostres fills i filles conscients de la importància que l’escola i els pares i mares del alumnes fem camí plegats i remem sempre en la mateixa direcció.\nNelson Mandela va dir que l’educació és l’arma més poderosa per canviar el món...somiem que el pas per l’escola dels nostres fills i filles els ajudi a esdevenir el dia de demà homes i dones lliures, conscients, generosos i compromesos amb la societat.\nSabem que el nexe entre l’escola i els pares i mares dels alumnes i l’escola és clau per l’èxit del projecte educatiu i que la implicació de les famílies és essencial per tal que l’escola esdevingui una font de valors i creixement personal.\nEns hi voleu ajudar? Des d’aquí us animem a participar i us convidem a col·laborar i implicar-vos.\nEntre tots ho farem possible, ben segur.\nPresidenta: Glòria Garcia\nVicepresidenta: Esther Nieto\nSecretari: Albert Orta\nTresorera: Guillermina Cardona\nVocals: Eva Escofet, Abel Abril, Anna Guillen, Anna Moya, Concepción Chillón, Cristina Martínez, Elisenda Bohigas, Glòria Lopez, Javier Sedó, Laia Escoté, Lourdes Buil, Marta Bonich i Miquel Portals.\nSi vols contactar amb nosaltres per comentar qualsevol aspecte relacionat amb les activitats extraescolars d’ alumnes o famílies gestionades directament per l’ AMPA, o bé transmetre qualsevol tipus de suggeriment o queixa, envia un correu electrònic a: ampa@dominiquesdelensenyament.com.\nMirarem d’ atendre la teva consulta el més aviat possible.


Màster en Gestió Hospitalària i de Serveis Sanitaris. Edició XXIV 2021-2023\ndel dijous 04 de novembre 2021 fins el diumenge 18 de juny 2023\nDe 16:00 a 20: 00h, dijous i divendres o només divendres, segons calendari.\nFacultat de Medicina-Universitat de Barcelona. C / Casanova, 143. 08036 Barcelona.\n• Primer año: 2.284,00 €\n• Segundo año: 1.691,00 €\n• El importe tiene un incremento del 10%, hasta un máximo de 70 € en concepto de tasa administrativa 5,50 € de seguro.\nAdquirir les bases científiques i operatives de la gestió sanitària (amb especial èmfasi en els conceptes d'eficàcia, eficiència, equitat, organització i gestió), i aprofundir la seva integració en la pràctica diària.\nProporcionar les bases científiques i aplicades de la planificació i gestió sanitàries. Analitzar, des d'un punt de vista pràctic, els problemes i les solucions que comporta la gestió diària dels centres sanitaris i de el sistema en conjunt.\nProporcionar una visió global i específica dels aspectes mèdics, legals, ètics i de qualitat, jurídics, econòmics i d'organització. Facilitar l'enteniment interdisciplinari mitjançant l'adquisició d'un llenguatge comú.\nPer accedir a tota la informació del màsterr clica aquí\nMetges, infermers, farmacèutics, biòlegs, entre d'altres titulacions en ciències de la salut, relacionats amb la gestió hospitalària i dels serveis sanitaris.\nEnginyers, arquitectes, economistes, empresaris i, en general, titulats universitaris amb interès en la planificació i la gestió sanitàries.


Mal estat de l'asfalt de les carreteres de Lleida ciutat i l'Horta\nActualizada 22/07/2020 a las 10:14\n© Un tractor amb remolc al camí Llombart amb palets lligats perquè els clots no els facin caure.\nSr. Alcalde, el meu descontentament, tristesa i ràbia per l’estat de l’asfalt de les carreteres de Lleida ciutat i l’Horta de Lleida justament aquest passat divendres dia 17 circulant per la via de la rotonda de l’N-II cap al Complex de la Caparrella per motius de feina vaig voler esquivar un forat de l’asfalt, cosa que no vaig poder fer en venir en direcció contrària un altre vehicle; i sense poder fer res, enxampat de ple, vaig haver de parar pel mal comportament del vehicle en veure que notava una cosa estranya circulant, justament el que m’imaginava: la roda posterior dreta i el pneumàtic van quedar malparatt.\nÉs vergonyós, Alcalde, que paguem religiosament els impostos i a part nosaltres li hàgim de dir el que vostè ha de fer, però també és curiós que vostè només ha de manar-ho, cosa que si parem a pensar, nosaltres els contribuents fem ús de les vies i paguem per això, i a més li indiquem què és el que ha de fer, perquè no agafa vostè el seu vehicle i fa un volt per Lleida i els seus voltants i podrà comprovar si el seu gabinet fa la seua feina.\nAnem malament, Alcalde, no posi excuses i posi’s a treballar de veritat i pensi que el poble som tots els que paguem religiosament i vivim i treballem i gastem a Lleida, no dubti més a fer un volt per la seua ciutat per l’interior i pels voltants i no sols podrà veure un mal asfalt en les vies, podrà veure el que no veu assegut a la seva oficien o llocs on habitualment visita com a alcalde. Si hi vol aprofundir o no, ho deixo a la seva consciència... Em sento maltractat, igual que tots els companys que passen cada dia per aquestes vies i esquiven contínuament aquests forats amb perill de prendre mal. Posi ordre i posi’s a treballar pel poble.